stanford-oval/wikipedia huggingface dataset:
เมอร์เซเดส-เบนซ์ เอสแอล-คลาส

| เมอร์เซเดส-เบนซ์ เอสแอล-คลาส |
| --- | --- |
เอสแอล 350 โฉมที่หก (R231)
ภาพรวม
บริษัทผู้ผลิต: เมอร์เซเดส-เบนซ์ Daimler-Benz (1954–1998) DaimlerChrysler (1998–2007) Daimler AG (2007–present)
เรียกอีกชื่อ: เมอร์เซเดส-เอเอ็มจี เอสแอล (ค.ศ. 2022–ปัจจุบัน)
เริ่มผลิตเมื่อ: ค.ศ. 1954 – ปัจจุบัน
แหล่งผลิต: เยอรมนีตะวันตก: Stuttgart-Untertürkheim, (Mercedes-Benz Werk Untertürkheim; 1954–1963); Stuttgart-Sindelfingen (Mercedes-Benz Plant Sindelfingen; 1963–1989) ประเทศเยอรมนี: เบรเมิน (Mercedes-Benz Werk; 1989–ปัจจุบัน) ประเทศแอฟริกาใต้: East London (Mercedes-Benz Greenfields)
ตัวถังและช่วงล่าง
ประเภท: รถยนต์นั่งประเภทหรูหราสมรรถนะสูง (Luxury grand tourer)
รูปแบบตัวถัง: 2 ประตู คูเป 2 ประตู โรดสเตอร์
โครงสร้าง: เครื่องยนตร์หน้าลำ ขับเคลื่อนล้อหลัง (FMR) (ค.ศ. 1954–ปัจจุบัน) เครื่องยนตร์หน้าลำ ขับเคลื่อนสี่ล้อ (FM4) (ค.ศ. 2022–ปัจจุบัน)
จำนวนประตู: 2 แบบกัลวิงตอร์  (Gull-wing doors; เฉพาะคูเปในโฉมแรก)   2 แบบบานเปิดธรรมดา
รุ่นที่คล้ายกัน: เมอร์เซเดส-เบนซ์ อี-คลาส เมอร์เซเดส-เบนซ์ เอส-คลาส เมอร์เซเดส-เบนซ์ เอสแอลเค-คลาส
ระยะเหตุการณ์
รุ่นก่อนหน้า: เมอร์เซเดส-เบนซ์ เอสเอสเค เมอร์เซเดส-เบนซ์ 540เค
เมอร์เซเดส-เบนซ์ เอสแอล-คลาส (อังกฤษ: Mercedes-Benz SL-Class) เป็นชื่อสายการผลิตรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR)  2 ประตู 2 หรือ 4 ที่นั่ง ผลิตโดยบริษัทรถยนต์สัญชาติเยอรมัน เมอร์เซเดส-เบนซ์ ตั้งแต่ปี ค.ศ. 1954 จนถึงปัจจุบัน โดยใช้ชื่อรุ่นว่า "เอสแอล" ซึ่งย่อมาจาก "สปอร์ต น้ำหนักเบา (Sport Leicht)" เอสแอล-คลาส 300เอสแอล เป็นคันแรกของ เมอร์เซเดส-เบนซ์ ที่ใช้ "ประตูปีกนกนางนวล" (Gull-wing door) ซึ่งสามารถเปิดขึ้นลง แทนแบบปกติที่เปิดข้าง ซึ่งเป็นการใช้แค่โฉมแรกในรุ่นนั้นรุ่นเดียว และไม่เคยทำมาอีกเลย จนกระทั่งเมื่อเมอร์เซเดส-เอเอ็มจี ได้ออกรุ่น เอสแอลเอส เอเอ็มจี เมื่อปี ค.ศ. 2010 ก็ได้นำแบบประตูแบบนี้มาใช้อีกครั้งหนึ่ง
ปัจจุบัน เอสแอล-คลาส ได้ออกโฉมต่าง ๆ มาทั้งหมดแล้ว 7 โฉม ดังต่อไปนี้
โฉมแรก (ค.ศ. 1954-1963)

แบ่งเป็นสองรุ่นคือ "300เอสแอล โรสเตอร์" (300SL roadster) ซึ่งใช้ ประตูปีกนกนางนวลเป็นครั้งแรกในปี ค.ศ. 1957 ส่วน 190เอสแอล (190SL) ซึ่งผลิตออกมาเป็นจำนวนมาก ถึง 25,881 รถคันนี้ได้เริ่มการผลิต ตั้งแต่ปี ค.ศ. 1955 จนถึงปี ค.ศ. 1963 ลักษณะตัวถังแบ่งเป็น 2 ชนิด คือ ชนิดที่เป็นรถหลังคาแข็ง 2 ประตู ซึ่งเป็นประตู ปีกนกนางนวล (กัลวิง) และ ชนิดที่ 2 คือ โรสเตอร์ หลังคาผ้าใบ  (Soft top) ในลักษณะประตูปกติ และหลังจากโฉมนี้เป็นต้นไป ประตูแบบกัลวิง ก็จะไม่มีให้เห็นอีกต่อไป ทำให้ โฉมแรกนี้ จึงดูเป็นโฉมที่มูลค่ามากกว่าโฉมไหนๆ ซึ่งปัจจุบัน ก็ได้จัดให้เป็นหนึ่งใน "รถยูโรคลาสสิก" และอยู่ในฐานะรถประมูลอีกด้วย
300เอสแอล กัลวิง ถือเป็นรถที่เร็วที่สุดในโลกในเวลานั้น และยังถือได้ว่าเป็นครั้งแรกที่มีการบัญญัติศัพท์ว่า "ซูเปอร์คาร์" ขึ้น ทำให้ 300เอสแอลกัลวิง ได้รับการยกย่องให้เป็นซูเปอร์คาร์คันแรกของโลก
โฉมแรก (ค.ศ. 1954-1963) > รุ่นต่างๆ ของโฉมแรก

300SL ("กัลวิง"): ค.ศ. 1954–1957, 3.0 ลิตร I6, กำลัง 215 hp (160 kW)
300SL (Roadster): ค.ศ. 1957–1963 3.0 ลิตร I6, กำลัง 225 hp (168 kW)
190SL: ค.ศ. 1955–1963, 1.9 ลิตร I4, กำลัง 105 hp (78 kW)
Mercedes Benz 300 SL (W198)
Mercedes Benz 300 SL Roadster (W198)
Mercedes Benz 190 SL (W121)
โฉมที่สอง (ค.ศ. 1963-1971)

ต่อจากโฉมแรก เอสแอล-คลาส ก็ได้ใช้ชื่อโฉมใหม่นี้ว่า "230SL" และใช้รหัสว่า "W113"  ได้รับการออกแบบโดย นักออกแบบรถชาวฝรั่งเศส Paul Bracq มาพร้อมกับการออกแบบใหม่ เครื่องยนต์ขนาด 2.3 ลิตร 6 สูบ (I6) และเปลี่ยนประตูจาก "กัลวิง" หรือที่เรียกว่า "ประตูปีกนกนางนวล" ไปเป็นรถเปิดประทุนหลังคาผ้าใบ (บางครั้งเรียกเป็นชื่อเล่นว่า Pagoda top) แทนทั้งหมด
โฉมที่สอง (ค.ศ. 1963-1971) > รุ่นต่างๆ ของโฉมที่ 2

230SL: ค.ศ. 1963–1967, 2.3 ลิตร I6, กำลัง 150 hp (112 kW)
250SL: ค.ศ. 1966–1968, 2.5 ลิตร I6, กำลัง 150 hp (112 kW)
280SL: ค.ศ. 1967–1971, 2.8 ลิตร I6, กำลัง 170 hp (127 kW)
โฉมที่สาม (ค.ศ. 1972-1989)

โฉมที่สาม นับเป็นโฉมที่เปลี่ยนรูปลักษณ์ด้านนอกอย่างเห็นได้ชัด นอกจากนี้ยังเป็นโฉมที่มีรหัสรโฉมถึง 2 รหัส ได้แก่ R107 หรือ SL ซึ่งเป็นลักษณะรถ 2 ประตู เปิดประทุนด้วยหลังคาผ้าใบ และ C107 หรือ SLC ซึ่งเป็นลักษณะรถ 2 ประตู คูเป้ ผลิตตั้งแต่ปี ค.ศ. 1972 จนถึง ปี ค.ศ. 1989 รวมเป็นจำนวนทั้งสิ้น 300,175 คัน
โฉมที่สาม (ค.ศ. 1972-1989) > รุ่นต่างๆ ของโฉมที่สาม

350SL: ค.ศ. 1971–1980, 3.5 ลิตร V8
450SL: ค.ศ. 1973–1980, 4.5 ลิตร V8
280SL: ค.ศ. 1974–1985, 2.8 ลิตร I6
300SL: ค.ศ. 1986–1989 เป็นรุ่นที่ใช้เกียร์ธรรมดา 5 จังหวะ แต่จำหน่ายน้อยมาก
380SL: ค.ศ. 1980–1986, 3.8 ลิตร V8
500SL: ค.ศ. 1980–1986, 5.0 ลิตร V8
420SL: ค.ศ. 1986–1989, 4.2 ลิตร V8
500SL: ค.ศ. 1986–1989, 5.0 ลิตร V8
560SL: ค.ศ. 1986–1989, 5.6 ลิตร V8
สำหรับรุ่น 560SL จำหน่ายที่สหรัฐอเมริกา แคนาดา ญี่ปุ่น และ ออสเตรเลีย เพียงเท่านั้น แต่ถึงจะเรียก 560SL ก็ยังคง ขนาดเครื่องยนต์ไว้ที่ 5.0 ลิตร เช่นเดียวกับ 500SL เนื่องจากติดที่กฎหมายเกี่ยวกับอัตราปล่อยมลพิษ ในทั้ง 4 ประเทศ
โฉมที่สี่ (1989-2002)

โฉมที่สี่ ใช้รหัสว่า "R129" ได้รับการออกแบบโดย Johann Tomforde และ Bruno Sacco นับเป็นที่ไม่ต่างกับโฉมก่อนหน้านี้มากนัก แต่เป็นโฉมแรกของ เอสแอล-คลาส ที่ได้มีการติตตั้งเครื่องยนต์เสริม เอเอ็มจี (AMG) โฉมนี้ผลิตตั้งแต่ปี ค.ศ. 1989 จนถึงปี ค.ศ. 2002 เป็นจำนวนทั้งสิ้น 213,089 คัน โดยทางบริษัท ธนบุรีประกอบรถยนต์ จำกัด เคาะราคาป้ายแดงที่ 6,950,000 บาท Mercedes-Benz SL (R129) เป็นรถสปอร์ตเปิดประทุนที่มีหลังคาผ้าใบสามารถควบคุมการปิด-เปิดด้วยระบบไฟฟ้า (automated (electro-hydraulic), fabric convertible roof) อย่างง่ายดายและมีหลังคาแข็ง (Detachable hardtop) ที่สามารถถอดเข้า-ถอดออกได้ตามใจปรารถนา
โฉมที่ห้า (2001-2011)

โฉมที่ 5 เอสแอล ได้ใช้ชื่อรหัสว่า "R230" เปิดตัวครั้งแรกที่งาน แฟรงเฟิร์ตมอเตอร์โชว์ ปี ค.ศ. 2002 ได้รับการออกแบบโดย Steve Mattin และ Bruno Sacco ในปี ค.ศ. 1997 เอสแอล โฉมที่ 5 นับเป็นโฉมที่มีการปรับเปลี่ยนเกือบๆทุกด้าน ที่เห็นได้ชัดที่สุดคือตัวถัง การใช้หลังคาแบบฮาร์ดท็อป (Hardtop) หรือสไตล์คูเป้ ทั้งหมด รวมถึงเครื่องยนต์ขนาด 5.4 ลิตร V8 ซึ่งได้ติดตั้ง เอเอ็มจี เสริมเข้าไปด้วย โดยชื่อว่า "SL55 AMG" ส่วนเครื่องยนต์ V12 ใช้กับรุ่น "SL600"  นอกจากนี้ยังมีรุ่นจำกัดจำนวน อย่าง เอสแอล65 เอเอ็มจี (SL65 AMG) ส่วน เอสแอล350 (SL350) จำหน่ายบางประเทศเท่านั้น จนในปี ค.ศ. 2008 เอสแอล โฉมที่ 5 ก็ได้ยุติการผลิตลง
โฉมที่ห้า (2001-2011) > รุ่นต่างๆ ของโฉมที่ห้า

| รุ่น | ปี | ชนิดเครื่องยนต์ | กำลัง | แรงบิด |
| --- | --- | --- | --- | --- |
| SL 350 | 2006–2008 | 3,498 cubic centimetres (3.5 L; 213.5 cu in) V6 (M272) | 272 PS (200 kW; 268 hp)@6000 | 350 N·m (260 lb·ft) @2400–5000 |
| SL 500, SL 550 | 2006–2008 | 5,461 cubic centimetres (5.5 L; 333.3 cu in) V8 (M273) | 388 PS (285 kW; 383 hp)@6000 | 530 N·m (390 lb·ft) @2800–4800 |
| SL 55 AMG | 2006–2008 | 5,439 cubic centimetres (5.4 L; 331.9 cu in) V8 supercharged (M113) | 517 PS (380 kW; 510 hp)@6100 | 720 N·m (530 lb·ft) @2600–4000 |
| SL 600 | 2006–2008 | 5,513 cubic centimetres (5.5 L; 336.4 cu in) V12 BiTurbo (M275) | 517 PS (380 kW; 510 hp)@5000 | 830 N·m (610 lb·ft) @1900–3500 |
| SL 63 AMG | 2008–2011 | 6,208 cubic centimetres (6.2 L; 378.8 cu in) V8 (M156 AMG) | 525 PS (386 kW; 518 hp) @ 6800 | 630 N⋅m (465 lbf⋅ft) @ 5250 |
| SL 65 AMG | 2004–2011 | 5,980 cubic centimetres (6.0 L; 365 cu in) V12 BiTurbo (M275 AMG) | 612 PS (450 kW; 604 hp)@4800–5100 | 1,000 N·m (740 lb·ft) @2000–4000 |
| SL 65 AMG Black Series | 2008–2011 | 5,980 cubic centimetres (6.0 L; 365 cu in) V12 BiTurbo (M275 AMG) | 670 PS (493 kW; 661 hp) @ 5400 | 1,000 N·m (740 lb·ft) @2000–4000 |
โฉมที่ห้า (2001-2011) > ปรับโฉม (2008-2012)

เป็นปรับโฉม (facelift) เปิดตัวในปี 2008 ในรูปลักษณ์ใหม่ ที่เห็นได้ชัดคือ ไฟหน้าที่เปลี่ยนเป็นรูปทรงตัว L แทนไฟหน้าทรงเดิมที่เป็น วงกลม 2 วงซ้อนกัน มีออปชั่น "Intelligent Light System" เพิ่มเข้ามาด้วย และมี SL63 AMG เข้ามาแทนที่ SL55 AMG ในโฉมเดิม
Mercedes-Benz SL 65 AMG Black Series (คูเป้ตัวเดียวของ SL รุ่นที่ 5)
โฉมที่หก (2012-2020)

เปิดตัวครั้งแรกที่งาน นอร์ท อเมริกัน อินเตอร์เนชั่นแนล โชว์ ในเดือนมกราคม ปี ค.ศ. 2012 ใช้รหัสใหม่ว่า "R231" เป็นครั้งแรกที่ใช้ชิ้นส่วน ส่วนใหญ่มาจากอะลูมิเนียม เป็นครั้งแรกของเมอร์เซเดส ที่ใช้เครื่องยนต์ขนาด 4.6 ลิตร V8 กับกำลังสูงสุดที่ 435 hp (324 kW) เป็นโฉมแรกในรอบ 10 กว่าปีที่ผ่านมา ที่มีรุ่นเปิดประทุน นอกจากนี้ เอสแอล ตัวนี้ยังมีน้ำหนักกว่ารุ่นก่อนหน้านี้ถึง 140 กิโลกรัม (ราวๆ 308 lbs)
โฉมที่หก (2012-2020) > ระบบเกียร์

| รุ่น | ปี | ประเภท |
| --- | --- | --- |
| SL 350 BlueEFFICIENCY | 2012–2014 | เกียร์อัตโนมัติ 7 จังหวะ (7G-Tronic Plus) |
| SL 400 BlueEFFICIENCY | 2014–2020 | เกียร์อัตโนมัติ 7 จังหวะ (7G-Tronic Plus) |
| SL 450 BlueEFFICIENCY | 2017–2020 | เกียร์อัตโนมัติ 9 จังหวะ (9G-Tronic Plus) |
| SL 500 BlueEFFICIENCY (SL550) | 2012–2020 | เกียร์อัตโนมัติ 7 จังหวะ (7G-Tronic Plus; 2012-2015) เกียร์อัตโนมัติ 9 จังหวะ (9G-Tronic Plus; 2016-2020) |
| SL 63 AMG | 2012–2019 | 7 จังหวะ (AMG SPEEDSHIFT MCT) |
| SL 65 AMG | 2012–2018 | เกียร์อัตโนมัติ 7 จังหวะ (AMG SPEEDSHIFT PLUS) |
โฉมที่หก (2012-2020) > เครื่องยนต์

| รุ่น | ปี | ชนิดเครื่องยนต์ | กำลัง&แรงบิด |
| --- | --- | --- | --- |
| SL 350 BlueEFFICIENCY | 2012–2014 | 3,498 cc (213.5 cu in) V6 (M 276 DE 35) | 306 PS (225 kW; 302 hp)@6500, 370 N·m (273 lbf·ft)@3500-5250 |
| SL 500 BlueEFFICIENCY | 2012–2020 | 4,663 cc (284.6 cu in) V8 Biturbo (M 278 DE 46 AL) | 435 PS (320 kW; 429 hp)@5250, 700 N·m (516 lbf·ft)@1800-3500 |
| SL 63 AMG | 2012–2019 | 5,461 cc (333.3 cu in) V8 twin turbo (M 157 DE 55 AL) | 537 PS (395 kW; 530 hp)@5500, 800 N·m (590 lbf·ft)@2000–4500 (2012–2014) AMG Performance Package: 564 PS (415 kW; 556 hp)@5500, 900 N·m (664 lbf·ft)@2250–3750 585 PS (430 kW; 577 hp) at 5,500, 900 N⋅m (664 lbf⋅ft) at 2,250–3,750 (2015–2019) |
| SL 65 AMG | 2012–2018 | 5,980 cc (365 cu in) V12 twin turbo (M 279 E 60 AL) | 630 PS (463 kW; 621 hp)@4800–5400, 1,000 N·m (738 lbf·ft)@2300–4300 (จำกัดจำนวน) |
| SL 400 | 2014–2020 | 3,000 cc (183 cu in) 24V V6 biturbo (M276 DELA 30 AL Biturbo) | 329 hp (245 kW; 334 PS) at 5,250–6,000, 354 lb⋅ft (480 N⋅m) at 1,600–4,000  0–100 km/h 5.1sec |
| SL 450 | 2017–2020 | 3,000 cc (183 cu in) 24V V6 biturbo (M276 DELA 30 AL Biturbo) | 367 PS (270 kW; 362 bhp) at 5,500-6,000, 369 lb⋅ft (500 N⋅m) at 2,000–4,200  0–100 km/h 4.9sec |
โฉมที่หก (2012-2020) > ปรับโฉมใหม่ (2016–2020)

ปรับโฉมใหม่กับรุ่นปี 2016 และ 2017 เปิดตัวครั้งแรกที่งาน นอร์ท อเมริกัน อินเตอร์เนชั่นแนล โชว์ ช่วงต้นปี 2016 ใน California, พร้อมเปิดตัว SL400 (renamed SL450 in the US) มีเครื่องยนต์ 3.0 ลิตร 362 hp (367 PS) เทอร์โบคู่ V6 และเกียร์อัตโนมัติ 9-speed Mercedes-Benz 9G-Tronic PLUS.
โฉมที่เจ็ด (2022-ปัจจุบัน) > เปิดตัวในประเทศไทย

ล่าสุด Mercedes-Benz ประเทศไทย เตรียมเปิดตัว All NEW Mercedes-AMG SL-Class ในเดือน ธันวาคม 2022 นี้ ! ที่งาน Motor Expo ระหว่างวันที่ 1-12 ธันวาคม 2565 @ Challenger Hall 1-3 เมืองทองธานี โดยคาดว่าจะมาด้วยรหัส SL 43 ขับเคลื่อนล้อหลัง
Mercedes-Benz ประเทศไทย เตรียมเปิดตัว All NEW Mercedes-AMG SL-Class ในเดือน ธันวาคม 2022 นี้ ! ที่งาน Motor Expo ระหว่างวันที่ 1-12 ธันวาคม 2565 @ Challenger Hall 1-3 เมืองทองธานี ในราคาเริ่มต้น 11,700,000 บาท (CBU 'Made in Bremen' ผลิตจากโรงงาน Mercedes-Benz Group AG, Bremen Plant ประเทศ เยอรมนี)
ยอดจำหน่าย

| ตารางปี | ยอดจำหน่ายในสหรัฐ |
| --- | --- |
2001: 4,217
2002: 13,717
2003: 13,318
2004: 12,885
2005: 10,080
2006: 8,462
2007: 6,126
2008: 5,464
2009: 4,025
2010: 1,449
2011: 4,899
ดูเพิ่ม

เมอร์เซเดส-เบนซ์
เมอร์เซเดส-เบนซ์ เอสแอลเค-คลาส
เมอร์เซเดส-เบนซ์ เอสแอลเอส-คลาส
โฉมที่ 1
โฉมที่ 2
โฉมที่ 3
โฉมที่ 4
โฉมที่ 4 (ปรับโฉม)
ด้านท้ายของ เอสแอล600
1995–1998 Mercedes-Benz SL 60 AMG
1999 Mercedes-Benz SL 73 AMG
Silver Arrow Edition
โฉมที่ 5
โฉมที่ 5 (ปรับโฉม)
โฉมที่ 6
SL550 โฉมที่ 6 รุ่นปรับโฉม (Japan)
โฉมที่ 6 รุ่นปรับโฉม ปี 2019
Rear view
แมงกานีส

แมงกานีส  (อังกฤษ: Manganese) เป็นธาตุในตารางธาตุซึ่งมีสัญลักษณ์เป็น Mn มีหมายเลขอะตอมเป็น 25
ข้อมูลทั่วไป

แมงกานีส  เป็นเกลือแร่ส่วนน้อย แต่มีความสำคัญต่อชีวิตมาก ร่างกายจะขาดไม่ได้จะพบมากที่สุดในโครงกระดูก ตับ ตับอ่อน หัวใจและต่อมพิทูอิทารี่ มีคุณสมบัติเป็นด่าง  แมงกานีส ส่วนใหญ่จะสูญเสียไประหว่างกระบวนการปรุงอาหาร และส่วนเกินจะออกผ่านทางน้ำดีแล้วจะออกทางอุจจาระ
ประโยชน์ต่อร่างกาย

ควบคุมการทำงานของเอนไซม์หลายชนิด ซึ่งมีส่วนช่วยร่างการในการใช้ ไบโอติน วิตามินบีและวิตามินซี เพื่อเผาผลาญโปรตีน คาร์โบไฮเดรต และไขมันให้เกิดผลมากขึ้น
ช่วยในการสังเคราะห์ กรดไขมัน และคอเลสเตอรอล
ช่วยในการสร้างเม็ดโลหิตแดง และกระดูกพร้อมทั้งรักษาให้อยู่ในสภาพสมบูรณ์
ช่วยให้ร่างกายเจริญเติบโต และการสืบพันธุ์ให้ทำงานตามปกติและช่วยขับฮอร์โมนเพศด้วย
ควบคุมสุขภาพ และการทำงานของสมองระบบประสาท และระบบกล้ามเนื้อ ให้มีประสิทธิภาพใน การสั่งงาน และมีความสัมพันธ์กัน
ช่วยการทำงานของอินซูลิน เพราะอินซูลินจะทำงานได้ดีต้องอาศัย แมงกานีส
เป็นตัวสำคัญที่ช่วยในการสังเคราะห์ทางเคมีของต่อมไทรอยด์ขับไทรอกซิน (Throxin) (ฮอร์โมนไทรอกประกอบด้วยไอโอดีน)
กระตุ้นให้ตับเก็บน้ำตาลในรูปของ Glycogen ที่ร่างกายจะนำออกมาใช้ในรูปของ กลูโคสเมื่อจำเป็น
ช่วยในการใช้โคลีน
มีความสำคัญในการผลิตน้ำนม และการสร้างยูเรียซึ่งเป็นส่วนหนึ่งของปัสสาวะ
แหล่งที่พบ

อาหาร ทะเล หอยนางรม ตับสัตว์ ไข่แดง ข้าวสาลี ข้าวโอ๊ต ข้าวไรน์ ข้าวเจ้า แห้ว แครอท หัวปลี ถั่วลิสง เมล็ดอัลมอนด์ เมล็ดทานตะวัน มะพร้าว คะน้า กะหล่ำดอก กะหล่ำปลี กล้วย สับปะรด องุ่น มะกอก ส้ม เชอรี่ แอปเปิ้ล อะโวคาโด แอพริคอท และผลไม้เปลือกแข็ง เช่น มะตูม มะขวิด กระจับ เป็นต้น อาหารเหล่านี้เป็นแหล่งที่ดีของ แมงกานีส  แต่ปริมาณที่มีอยู่อาจจะต่างกัน ขึ้นอยู่กับปริมาณที่มีอยู่ในดิน
ปริมาณที่แนะนำ

ปริมาณที่แนะนำในแต่ละวัน
เด็กทารก 0 - 1 ปี                            0.5 -1.0 มิลลิกรัม
เด็กเล็ก 1 - 10 ปี                            1.0 -3.0 มิลลิกรัม
เด็กโต 11 -18 ปี                             1.5 - 3.0 มิลลิกรัม
ผู้ใหญ่                                          2.5 - 5.0 มิลลิกรัม
ผลของการขาดในคน

การ ขาดจะมีผลเกี่ยวกับการต้านทานกลูโคส (Glucose tolerance) คือร่างกายไม่สามารถที่จะนำเอาน้ำตาลที่มากเกินไปออกจากเลือดโดยการ ออกซิเดชั่น หรือนำไปเก็บที่อื่นได้ การที่กล้ามเนื้อทำงานไม่พร้อมกัน (Staxia) จะเกี่ยวพันกับการที่บริโภค แมงกานีส ไม่เพียงพอ นอกจากนี้การขาด แมงกานีส  จะนำไปสู่อัมพาต ตาบอด หูหนวก และชักในทารก สำหรับผู้ใหญ่จะปรากฏการเวียนศีรษะ และไม่สามารถได้ยินเสียง ทำให้เกิดอาการดังนี้
การเจริญเติบโตช้า แคระแกร็น
การเผาผลาญน้ำตาลตลอดถึงการเก็บไม่ดี ทำให้เป็นเบาหวานได้
ระบบการย่อยไม่ปกติ
กล้ามเนื้อไม่สัมพันธ์กับประสาท ไม่แข็งแรง อัมพาต
ชัก ตาบอด และอาจทำให้เด็กหูหนวกได้
เวียนศีรษะ มีเสียงในหู และหูหนวกในผู้ใหญ่
ผลของการได้รับมากไป

การ บริโภคแคลเซียมและฟอสฟอรัสสูงจะไปเพิ่มความต้องการ แมงกานีส การได้รับ  แมงกานีส ในปริมาณที่มากจะมีผลทำให้ปริมาณของเหล็กที่ถูกเก็บไว้ลดลง และการใช้เหล็กลดลงด้วย
ผู้ที่ทำงานในโรงงานอุตสาหกรรมที่ใช้สาร แมงกานีส จะ ต้องทำอย่างระมัดระวังเพราะมีอันตรายต่อร่างกายเป็นอย่างมาก กล่าวคือเมื่อหายใจเข้าไปในรูปของฝุ่นจะไปมีผลต่อระบบประสาทส่วนกลาง โดยจะมีอาการอ่อนเพลียต่อสมองมีความยุ่งยากในการสั่งงานพูดไม่ชัดน้ำลายไหล และหงุดหงิด ซึ่งเท่าที่พบส่วนมากมักจะเป็นชนิดเรื้อรังอาการค่อยๆเป็นค่อยๆไป กล่าวคือ
เมื่อ แมงกานีส เข้าสู่ร่างกายโดยการหายใจ มีจำนวนมากเพียงพอจะไปทำลายระบบประสาทโดยในระยะแรก คือ ระหว่าง 6 เดือนถึง 2 ปี จะทำให้เกิดอาการเป็นไข้ ปวดศีรษะกล้ามเนื้อไม่มีแรง เบื่ออาหารไม่สนใจในสภาพสิ่งแวดล้อม ถึงแม้จะมีอะไรเปลี่ยนแปลงไปก็ไม่สนใจไม่เสียใจไม่ดีใจ นอนไม่หลับเป็นครั้งคราว พูดน้อยลง ความรู้สึกทางเพศเสื่อมถอย
ต่อมาอาการจะมากขึ้น เป็นตะคริวบ่อย ปวดตามกล้ามเนื้อบ่อยไม่ค่อยพูดจาหรือเวลาพูดจะพูดเป็นเสียงเดียว ไม่มีเสียงสูงเสียงต่ำพูดช้าและไม่ชัด เวลาหัวเราะกล้ามเนื้อเกร็งไปทั่วใบหน้า เฉื่อยชา เวลาเดินมีอาการกระตุก
ระยะสุดท้าย อาการต่าง ๆ จะรุนแรงยิ่งขึ้น ท่าเดินแกว่งไปแกว่งมา ก้าวขาสั้น ๆ เดินหัวซุนไปข้างหน้าเดินลักษณะคล้ายเป็ด หกล้มบ่อยมีการสั่นกระตุกของปลายแขนปลายขา บางรายมีอารมณ์ไม่แน่นอน บางครั้งหัวเราะ บางครั้งร้องไห้ กลืนน้ำลายลำบาก ทำให้น้ำลายยืดตลอดเวลา พูดไม่มีเสียง บางคนมีอาการอัมพาตที่ร่างกายเป็นบางส่วน
ในรายที่สูดหายใจเอาผง หรือไอระเหยของ แมงกานีส ไว้มาก ๆ ทำให้เกิดปวดบวมโดยมีอาการเริ่มต้นด้วยการเจ็บคอ เป็นไข้ ไอมีเสมหะมากขึ้น ๆ แล้วจะแน่นอึดอัดหายใจไม่ออก
ผู้ที่ทำงานเกี่ยวกับ แมงกานีส  ควรจะมีความรู้ ระวังและรู้จักสังเกตเพื่อความปลอดภัยของตนเอง
ข้อมูลอื่นๆ

การดูดซึม
จะ ถูกดูดซึมได้น้อยมากภายในลำไส้ โดยเฉพาะถ้าบริโภคแคลเซียมและฟอสฟอรัสสูงจะไปทำให้อัตราการดูดซึมลดลงไปอีก การดูดซึม  แมงกานีส จะต้องมีโปรตีนเฉพาะเป็นตัวพาซึ่งโปรตีน นี้คือ ทรานส์แมงกานิน (Transmanganin) นำ แมงกานีส เข้าสู่กระแสโลหิต เก็บไว้ในตับอ่อน, ตับ, ไต
สารหรืออาหารเสริมฤทธิ์
วิตามิน บี1
วิตามีน อี
แคลเซียม
ฟอสฟอรัส
สารหรืออาหารต้านฤทธิ์
ยาปฏิชีวนะ (ยาที่ใช้ฆ่าหรือยับยั้งการเจริญและการแพร่พันธุ์ของแบคทีเรีย)
แคลเซียม และฟอสฟอรัสมากเกินไปจะก่อกวนการดูดซึมของ แมงกานีส ในลำไส้
แมด แพ็ค อิท

| แมด แพ็ค อิท |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ออลเทอร์นาทิฟเมทัล อินดัสเทรียล เมทัล เดธเมทัล แทรชเมทัล อีโม
ช่วงปี: 2545 - ปัจจุบัน
ค่ายเพลง: อินดี้ คาเฟ่(( (พ.ศ. 2545 - 2557)  The Townhouse Music (2558 – ปัจจุบัน)

สมาชิก: เจษฏา เลี้ยงเชื้อ พรพัฒน์ ฤทธิชัย เดชา มาลี ภาคี นาวี อัครเทพ ฤทธิชัย
อดีตสมาชิก: ราวินทร์ เลี้ยงเชื้อ
แมด แพ็ค  อิท (อังกฤษ: Mad Pack It) เป็นวงดนตรีร็อคจากอุดรดิตถ์ มีอัลบั้มเต็มออกมาสองชุด EP หนึ่งชุด มีเพลงอันเป็นที่รู้จัก รักในสันดาน , แม้ อยู่เพื่อตัวเอง , ไม่รู้ทำไม ก่อนจะห่างหายจากวงการเพลงไป 10 ปี ล่าสุดได้อยู่ในค่ายเพลง The Townhouse Music
ประวัติ

สมาชิกทั้งหมดเกิดที่อุตรดิตถ์ เบียร์ แบงค์ และ ดิม ซึ่งขณะนั้นทั้งหมดเรียนอยู่ที่สถาบันราชภัฎอุตรดิตถ์ และก่อตั้งวงกันมาก่อนตั้งแต่ปี 2542 โดยใช้ชื่อวงว่า Pack It จากนั้นก็มี บอย เข้ามาร่วมวง เนื่องจากทางวงประทับใจในลีลาการเล่นกีต้าร์ที่บอยแสดงในงานรับน้อง โดยตกลงให้บอยเป็นนักร้องนำด้วย แต่บอยก็รักการเล่นกีต้าร์มากกว่า จึงได้เสนอเพื่อนสนิทชื่อ บอล แทน แต่บอลก็ต้องผ่านด่านการคัดเลือกความสามารถ ไม่ว่าจะเป็นการร้องการลองแต่งเพลง จนในที่สุดทั้งหมดก็รวมกันเป็นวง พร้อมชื่อใหม่ว่า ”MAD PACK IT” ในปี 2543 แล้วก็ตระเวณเล่นตามงานในวิทยาลัย จนเกิดความคิดที่ว่าอยากมีเพลงของตัวเอง แล้ว บอล ก็ได้แต่งเพลงชุดแรกขึ้น นั่นก็คือเพลงคำถาม / ศพในกระดาษ พร้อมกับที่อยากจะพิสูจน์ฝีมือ จึงได้ตัดสินใจเก็บเสื้อผ้าและความฝันยัดใส่กระเป๋านั่งรถไฟมาที่อินดี้คาเฟ่โดยที่ไม่มีแม้แต่เดโม่ แต่ทางค่ายให้ลองนำเสนอผลงานโดยการใช้กีต้าร์เล่นสดโชว์ จากนั้น...ก็เกิดเป็นหนึ่งในศิลปินใน Interlude 2 ที่เป็นอัลบั้มรวมศิลปินของค่าย
ไม่นานเกินรอ หลังจากที่ได้ลองชิมลางกับกระแสคนฟังแล้ว ต้นปี 2545 ได้ออกอัลบั้มเต็มชุดแรกชื่ออัลบั้มว่า ”MAD PACK IT — THE ALBUM” มีเพลงดังอย่างเพลงรักในสันดาน และเพลงแม้ สามารถสร้างชื่อขึ้นได้ จึงเกิดอัลบั้มชุดที่ 2 ”MAD PACK IT — APEVOLUTION” มีเพลงดังอย่างเพลงกวนตีน เพลงเลิก ด้วยฝีมือที่จัดจ้านขึ้นทำให้ได้รับความสนใจและเสียงตอบรับอย่างเกินความคาดหมาย มาวันนี้ไม่มีใครปฏิเสธได้ว่า ”MAD PACK IT” เป็นวงที่มีความสามารถ ไม่ว่าจะเป็นเอ็นเตอร์เทนคนดูหรือจะเป็นลีลาการเล่นสดบนเวทีที่ไม่เคยทำให้คนดูผิดหวัง จึงเกิดกระแสเรียกร้องคอนเสิร์ตเต็มรูปแบบขึ้นเมื่อปี 2547 ชื่อว่า ”MAD PACK IT X-TREAM CONCERT” ซึ่งถือเป็นอีกหนึ่งผลงานที่การันตีความสำเร็จของ MPI ได้อย่างดี
สมาชิก

เจษฏา เลี้ยงเชื้อ (บอล) ร้องนำ (พ.ศ. 2545 - ปัจจุบัน)
พรพัฒน์ ฤทธิชัย (แบงค์) กีต้าร์ (พ.ศ. 2545 - ปัจจุบัน)
เดชา มาลี (บอย) กีต้าร์ (พ.ศ. 2545 - ปัจจุบัน)
ภาคี นาวี (โย) เบส (พ.ศ. 2557 - ปัจจุบัน)
อัครเทพ ฤทธิชัย (เบียร์) กลอง (พ.ศ. 2545 - ปัจจุบัน)
ราวินทร์ เลี้ยงเชื้อ (ดิม) เบส (พ.ศ. 2545 - 2557)
ผลงาน > Mad Pack It (พ.ศ. 2545)

คำถาม
ฉี่ม่วง
แม้
เมื่อไหร่จะตายซะที
ไม่เชื่อหรอก
รักในสันดาน
ศพในกระดาษ
นับ 1-5
Destroy Me
ล่องลอยในฝัน
ผลงาน > Apevolution (พ.ศ. 2547)

กวนตีน
อยู่เพื่อตัวเอง
(มึง) เอาอะไรมาใส่หัวกู
No Fear
เงิน
ลิง
เลิก
ครอบงำ
Suicide
คำ
อ้วก
ผลงาน > Feeling & Reasons (E.P.) (พ.ศ. 2548)

เหยื่อ
ไม่รู้ทำไม
ลุมพินี
Your ID
ลำบากใจ
หนวกหู
ผลงาน > ซิงเกิ้ล > 2558

รีบ
คำให้การ
ผลงาน > ซิงเกิ้ล > 2560

ศาสดา
ผลงาน > ซิงเกิ้ล > 2561

อวสาน
คอนเสิร์ต

MAD PACK IT X-TREAM CONCERT (พ.ศ. 2547)
แหล่งข้อมูลอื่น

http://www.thaiinfonet.com/user/madpackit/ เก็บถาวร 2006-06-13 ที่ เวย์แบ็กแมชชีน - เว็บไซต์อย่างเป็นทางการของ Mad Pack It
แต่เว็บไซด์นี้มีอายุการใช้งานเพียงหนึ่งปี คือในปี 2548 เท่านั้น แล้วหายไปอย่างไร้ร่องรอย โดยที่เว็บมาสเตอร์ก็ไม่ทราบสาเหตุ
https://www.facebook.com/pages/Mad-Pack-It/210277335671741?id=210277335671741&sk=info
แมรี่ ป๊อปปินส์ (ภาพยนตร์)

| แมรี่ ป๊อปปินส์ |
| --- | --- |
โปสเตอร์ แมรี่ ป๊อปปินส์ พ.ศ. 2507 ศิลปะโดยพอล เวนเซล
กำกับ: โรเบิร์ต สตีเวนสัน
สร้างจาก: แมรี่ ป๊อปปินส์ โดย พี.แอล. เทรเวอร์ส
อำนวยการสร้าง: วอลต์ ดิสนีย์
ดนตรีประกอบ:   ริชาร์ด เอ็ม. เชอร์แมน  โรเบิร์ต บี. เชอร์แมน 
บริษัทผู้สร้าง: วอลต์ดิสนีย์พิกเชอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:  27 สิงหาคม พ.ศ. 2507   9 ธันวาคม พ.ศ. 2560
ความยาว: 139 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $4.4–6 ล้าน
ทำเงิน: $103.1 ล้าน
แมรี่ ป๊อปปินส์ (อังกฤษ: Mary Poppins) เป็นภาพยนตร์แฟนตาซีดนตรีอเมริกัน กำกับโดยโรเบิร์ต สตีเวนสัน และ อำนวยการสร้างโดยวอลต์ ดิสนีย์ สร้างจากหนังสือชุด แมรี่ ป๊อปปินส์ โดยพี.แอล. เทรเวอร์ส ภาพยนตร์เรื่องนี้ผสมผสานระหว่างคนแสดงและแอนิเมชั่น ออกฉายในโรงภาพยนตร์ในประเทศสหรัฐอเมริกาเมื่อวันที่ 27 สิงหาคม พ.ศ. 2507 ทำรายได้อยู่ที่ 103.1 ล้านดอลลาร์สหรัฐได้รับรางวัลออสการ์ถึง 5 ราง ปีพ.ศ. 2507 ส่วนในประเทศไทยได้ฉายทางโทรทัศน์ช่อง 7 สีรายการบิ๊ก ซีเนม่าเมื่อวันที่ 9 ธันวาคม พ.ศ. 2560 อย่างไรก็ตามได้ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
ภาคชีวประวัติของพี.แอล. เทรเวอร์สและวอลต์ ดิสนีย์ ในเรื่องสุภาพบุรุษนักฝัน เมื่อปีพ.ศ. 2556 การเล่าเรื่องขั้นตอนสร้างหนังแมรี่ ป๊อปปินส์ พ.ศ. 2507
ภาคต่อของ แมรี่ ป๊อปปินส์ กลับมาแล้ว ออกฉายวันที่ 19 ธันวาคม พ.ศ. 2561
เรื่องย่อ

มาร่วมวันหยุดที่ครึกครื้นกับแมรี่ ป๊อปปิ้นส์ ซึ่งเปลี่ยนงานบ้านทุกอย่างให้กลายเป็นเกมอย่างน่าอัศจรรย์ และทุกๆ วันเป็นการผจญภัยที่แปลกประหลาด
นักแสดง

| ตัวละคร | นักแสดงต้นฉบับ | นักพากย์เสียงไทย (ช่อง 7 สี) |
| --- | --- | --- |
| แมรี่ ป๊อปปินส์ | จูลี แอนดรูส์ | ณัชยาพัคน์ เพิ่มสุริยา |
| เบิร์ต | ดิก แวน ไดก์ | ธนศักดิ์ อุ่นอ่อน |
| จอร์จ แบงค์ส | เดวิด ทอมลินสัน | จักรกฤษณ์ หาญวิชัย |
| วินนิเฟร็ด แบงค์ส | กลินิส โจนส์ | ดวงดาว จารุจินดา |
| เจน แบงค์ส | คาเรน ดอทรซ | วรรษพร วัฒนากุล |
| ไมเคิล แบงค์ส | แมตทิว การ์เบอร์ | นันทนา บุญ-หลง |
| เอลเลน | เฮอร์ไมโอนี แบดเดอลีย์ | ณทชพจน์ ภัทรายุตวรรตน์ |
| บริลล์ | เรต้า ชอว์ | ดวงดาว จารุจินดา |
| พลเรือเอก บูม | เรจินัลด์ โอเวน | นิรันดร์ บุญยรัตพันธุ์ |
| เคที่ นันนา | เอลซา แลนเชสเตอร์ | นันทนา บุญ-หลง |
| ตำรวจ โจนส์ | อาร์เทอร์ ทรีเชอร์ | สามารถ เมฆะวิภาต |
| ลุงอัลเบิร์ต | เอ็ด วินน์ | สามารถ เมฆะวิภาต |
| ประธานธนาคาร ดอว์ส | ดิก แวน ไดก์ | สามารถ เมฆะวิภาต |
| ลูกประธานธนาคาร ดอว์ส | อาเทอร์ มาเลต | มนตรี เจนอักษร |
แมลงวันตอมดอกไม้ บิล เกตส์

| แมลงวันตอมดอกไม้ บิล เกตส์ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Diptera
วงศ์:: Syrphidae
สกุล:: Eristalis
สปีชีส์:: E.  gatesi
ชื่อทวินาม
Eristalis gatesi Thompson, 1997

แมลงวันตอมดอกไม้ บิล เกตส์ (อังกฤษ: Bill Gates' flower fly; ชื่อวิทยาศาสตร์: Eristalis gatesi) เป็นแมลงวันตอมดอกไม้ ซึ่งพบในเขตป่าเมฆ เขาป่าดิบสูง ในประเทศคอสตาริกาเท่านั้น โดยได้รับการตั้งชื่อตามชื่อของบิล เกตส์ ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามพอล อัลเลน ซึ่งเป็นเพื่อนร่วมงานของบิล เกตส์ โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ พอล อัลเลน (Eristalis alleni) โดยมีคริส ธอมสัน เป็นผู้ตั้งชื่อสปีชี่ส์เหล่านี้ ชื่อทั้งสองต่างเป็นที่รู้จักกันในวิชาวิทยาศาสตร์แขนงกีฏวิทยาด้านแมลงวัน
ดูเพิ่ม

บิล เกตส์
แมลงวันตอมดอกไม้ พอล อัลเลน
แมลคัม เกลเซอร์

| แมลคัม เออร์วิง เกลเซอร์ |
| --- | --- |
เกิด: 15 สิงหาคม พ.ศ. 2471 รอเชสเตอร์ รัฐนิวยอร์ก
เสียชีวิต: 28 พฤษภาคม พ.ศ. 2557 (85 ปี) พาล์มบีช
แมลคัม เออร์วิง เกลเซอร์ (อังกฤษ: Malcolm Irving Glazer; 15 สิงหาคม พ.ศ. 2471 – 28 พฤษภาคม พ.ศ. 2557) เป็นนักธุรกิจและเจ้าของทีมกีฬาชาวอเมริกัน เขาเป็นประธานและประธานเจ้าหน้าที่บริหารของเฟิสต์แอลลายด์คอร์เพอเรชันซึ่งเป็นบริษัทที่ถือหุ้นใหญ่สำหรับผลประโยชน์ทางธุรกิจที่หลากหลายของเขา และเป็นเจ้าของทั้งแมนเชสเตอร์ยูไนเต็ดในพรีเมียร์ลีก และแทมปาเบย์บักคาเนียส์ในเนชันแนลฟุตบอลลีก
ชีวิตในวัยเด็ก

เกลเซอร์เกิดในเมืองรอเชสเตอร์ รัฐนิวยอร์ก เป็นบุตรคนที่ห้าในเจ็ดคนของเอบราฮัมและแฮนนาห์ เกลเซอร์ ผู้อพยพชาวลิทัวเนียเชื้อสายยิว เขาเริ่มทำงานในธุรกิจชิ้นส่วนนาฬิกาของบิดาเมื่ออายุ 8 ปี เมื่อบิดาเสียชีวิตขณะที่เกลเซอร์มีอายุ 15 ปี เขาก็เข้าสู่โลกธุรกิจ เกลเซอร์เดินขายนาฬิกาแบบเคาะประตูบ้านเพื่อช่วยหาเลี้ยงครอบครัว สำนักข่าวรอยเตอร์ส อ้างคำพูดของเกลเซอร์ว่าการตายของพ่อของเขา “อาจเป็นเรื่องน่าเศร้าที่สุดที่เคยเกิดขึ้นในชีวิตของฉัน แต่มันก็ดีในทางหนึ่ง” เพราะ “มันทำให้ฉันกลายเป็นลูกผู้ชาย” เขาเข้าเรียนที่ Samson College ในเมือง Romulus รัฐนิวยอร์ค เป็นเวลาสั้น ๆ ก่อนจะทำงานเต็มเวลาเป็นช่างซ่อมเครื่องประดับและนาฬิกา ชายร่างเล็กที่มีหนวดเคราสีแดง สื่อเรียกเขาว่า "ภูติจิ๋ว"